
VŠEOBECNÉ OBCHODNÉ PODMIENKY

Pokiaľ nebolo dohodnuté inak, platia tieto Všeobecné obchodné podmienky pre všetky obchodné dodávateľské a nákupné vzťahy. 

1.  Všeobecné ustanovenia

1.1   Tieto Všeobecné obchodné podmienky bezvýhradne platia a tvoria neoddeliteľnú súčasť zmlúv uzatvorených s dodávateľom alebo odberateľom. 

2.  Ponuka – Objednávka – Zmluva 

2.1   Akákoľvek zákaznícka objednávka nadobúda platnosť až po písomnom potvrdení spoločnosťou GEVORKYAN, a.s. Pri ústnych alebo telefonických dohodách musia byť akékoľvek dohody, ponuky, objednávky písomne potvrdené odberateľom/dodávateľom. 
2.2  Podrobnejšie informácie sú uvedené v dokumente s názvom "Podmienky objednávok, odvolávok a dodávok".
3.  Ceny – Expedície – Balenie 

3.1   Dohodnuté ceny  platia po dobu trvania zmluvy, ak nebolo dohodnuté inak.
3.2   Ku každej dodávke musí byť priložený zodpovedajúci dodací list obsahujúci číslo materiálu/výrobku a údaj o obaloch (množstvo, druh).
4.  Faktúra – Platba – Zákaz postúpenia 

4.1   Dodávateľské faktúry sa kupujúcemu musia doručovať v jednoduchom prevedení pri expedícii tovaru, avšak oddelene od dodávky tovaru. Faktúry sa vždy musia posielať na finančné oddelenie kupujúceho. Ak nie je uzatvorená dohoda o elektronickom zasielaní faktúr, musia byť faktúry doručené v papierovej podobe prostredníctvom pošty/kuriéra.

4.2   Faktúra musí obsahovať adresu prijímateľa, číslo dodávateľa, číslo dodacieho listu, číslo súvisiacej objednávky, dodacie podmienky, množstvo a identifikačné číslo tovaru, celkovú cenu  a ďalšie údaje predpísané zákonnými predpismi. Za všetky následky spôsobené nedodržaním týchto záväzkov zodpovedá dodávateľ, pokiaľ nepreukáže, že za to nie je zodpovedný.
4.3   Spoločnosť GEVORKYAN, a.s. akceptuje dodávateľské faktúry s minimálnou dobou splatnosti 30 dní, ak nebolo dohodnuté inak. 

4.4   V prípade, že je kupujúci v omeškaní s platbami, spoločnosť GEVORKYAN, a.s. pozastaví dodávky až do prijatia úhrady na účet spoločnosti. Ak sú faktúry 30 dní po splatnosti, budú tieto pohľadávky presunuté na vymáhanie poisťovňou.
4.5   Dodávateľ spoločnosti GEVORKYAN, a.s. bez predchádzajúceho súhlasu kupujúceho nie je oprávnený postúpiť svoje pohľadávky tretím stranám. 

4.6   GEVORKYAN, a.s. má v prípade reklamácie právo zadržať splatné platby v primeranom rozsahu. 

5.  Termín dodania – Dodávka – Omeškanie 

5.1   Dodacia lehota je uvedená v objednávkach spoločnosti GEVORKYAN, a.s. a je záväzná. Ohľadne dodržania termínu lehôt je rozhodujúci termín dodania k rukám kupujúceho. 

5.2   Pri oneskorení dodávky má kupujúci právo účtovať predávajúcemu pokutu vo výške 0,05% z kúpnej ceny tovaru (alebo služby), ktorý predávajúci podľa objednávky nedodal v dohodnutom termíne, a to za každý deň omeškania. Účtovaním pokuty nie je žiadnym spôsobom dotknuté alebo obmedzené právo kupujúceho na náhradu škody spôsobené nedodaním objednaného tovaru alebo služby. Uplatnenie pokuty nezbavuje kupujúceho práva na náhradu akýchkoľvek viac nákladov, ktoré mu vznikli oneskorením dodávky. 
5.3   Dodávateľ je povinný nahradiť kupujúcemu všetky škody spôsobené omeškaním, pokiaľ sa nepreukáže, že ich nezapríčinil. Spoločnosť GEVORKYAN, a.s. je oprávnená uplatniť čiastku škody presahujúcu pokutu za omeškanie. Príjem omeškanej dodávky alebo služby neznamená vzdanie sa nároku na náhradu.

5.4   Sériové dodávky súčiastok je možné dodať odberateľovi len v prípade, že boli uhradené všetky náklady na výrobu nástroja. Spoločnosť GEVORKYAN, a.s. nepreberá zodpovednosť za škody spôsobené nedodržaním termínu dodania z dôvodu oneskorených platieb odberateľa.

6.  Vstupná kontrola 

6.1   Prevádzkové a pomocné látky 
Spoločnosť GEVORKYAN, a.s. uskutoční ihneď po doručení dodávky kontrolu identity a množstva. Taktiež preskúma, či nedošlo k poškodeniu dodávky pri transporte (vizuálna kontrola). Kupujúci nemusí uskutočňovať žiadne iné kontroly. Ak je pri vizuálnej kontrole zistený nedostatok alebo je pri ďalšom spracovaní zistená evidentná vada, je táto skutočnosť okamžite oznámená dodávateľovi. Dodávateľ sa vzdáva námietok neskorej reklamácie.

6.2   Suroviny (prášok kovový/nekovový, feedstock, nástroje, hotové diely, komponenty), služby, povlakovanie, brúsenie, tepelné spracovanie, a pod. Kupujúci ihneď po doručení uskutoční kontrolu identity a množstva, taktiež preskúma, či nedošlo k poškodeniu dodávky pri transporte.  Dodávky podstúpia technickú vstupnú kontrolu. Spoločnosť GEVORKYAN, a.s. nemusí uskutočňovať žiadne iné kontroly. Dodávateľ sa vzdáva námietok neskorej reklamácie. 
6.3  Podrobnejšie informácie ohľadom nástrojov sú uvedené v dokumente s názvom "Podmienky vlastníctva nástroja".
7. Ručenie za vady

7.1   Ručenie za vady sa riadi zákonnými predpismi, pokiaľ nebolo dohodnuté inak.

7.2   Dodávateľ je povinný dodávať tovar a služby v dohodnutom množstve, kvalite a prevedení a baliť ho podľa dohodnutých podmienok. Dodávateľ ručí za to, že akýkoľvek ním dodávaný tovar a služby zodpovedajú v okamihu uzatvorenia zmluvy najnovšiemu stavu techniky, príslušným právnym ustanoveniam a predpisom, smerniciam úradov a odborných zväzov a že mu nie sú známe žiadne plánované zmeny. To platí aj pri ustanoveniach pre ochranu životného prostredia. Dodávateľ bude kupujúceho neodkladne informovať o príslušných zmenách, o ktorých sa dozvie alebo ktoré sú plánované. V prípade dodania poškodeného tovaru alebo nevykonania služby v požadovanej kvalite, cene a termíne je spoločnosť GEVORKYAN, a.s. oprávnená na základe vystavenej reklamácie požadovať paušálnu náhradu za vystavenie reklamácie vo výške 58,00 € (slovom Päťdesiatosem eur).
7.3   Všetky nároky z dôvodu vád, predovšetkým právo odstúpiť a právo kupujúceho na náhradu škody, vrátane náhrady škody namiesto výkonu, zostávajú nedotknuté. Ak dodávateľ nesplní svoju povinnosť následného plnenia v rámci primeranej, kupujúcim stanovenej lehoty, môže kupujúci vykonať nutné opatrenia alebo nechať vykonať nutné opatrenia tretiu stranu na náklady a riziko dodávateľa. Z dôvodu zamedzenia akútneho nebezpečia významných škôd, môže kupujúci, tiež bez urgencie alebo stanovenia lehoty voči dodávateľovi, odstrániť škody sám alebo nechať ich odstrániť alebo zaistiť náhradu na náklady dodávateľa, pokiaľ už nie je z dôvodu naliehavosti možné informovať dodávateľa o vade a hroziacej škode a dať mu možnosť zaistiť nápravu.

7.4   Ak je spoločnosť GEVORKYAN, a.s. nútená k uskutočneniu 100% kontroly/vytriedenia v dôsledku zistenia chybného produktu, nesie dodávateľ náklady tohto pracovného kroku, pokiaľ nepredloží dôkaz o tom, že chybu nezavinil. 

8.  Garancia

8.1   Akonáhle dodávateľ prevzal garanciu za vlastnosti tovaru, ručí podľa zákonných ustanovení za náhradu škody, vrátane náhrady škody namiesto dodávky. Premlčacia lehota je 3 roky počnúc odo dňa odhalenia vady. 

9.  Náhrada plnenia dodávateľa


9.1   Pokiaľ je dodávateľ zodpovedný za vadu tovaru, je povinný na prvú žiadosť  spoločnosti GEVORKYAN, a.s. odškodniť kupujúceho a nároky tretích osôb na náhradu škody.

10.  Neplatnosť obmedzení - Vylúčenie záruky 

10.1  Ak dodávateľ vo svojich všeobecných platných podmienkach obmedzí alebo vylúči záruku    voči spoločnosti GEVORKYAN, a.s., sú tieto podmienky voči kupujúcemu neplatné.

11.  Užívacie a autorské práva 

11.1  Dodávateľ poskytne spoločnosti GEVORKYAN, a.s. bezvýhradné, prevoditeľné a časovo neobmedzené právo užívať priemyselné ochranné práva, ktoré vstupujú do zmluvných výrobkov. Dodávateľ ručí za to, že v súvislosti s jeho dodávkou neboli porušené práva tretích osôb.
12.  Monitorovanie výroby


12.1  Spoločnosť GEVORKYAN, a.s. má právo na kontrolu výroby u dodávateľa a subdodávateľa.

13.  Insolvencia – Súdna príslušnosť 


13.1  Ak bude dodávateľ alebo odberateľ v insolventnom riešení, spoločnosť GEVORKYAN, a.s. má právo odstúpiť od zmluvy. Všetky súdne spory musia byť riešené v sídle odporcu, aplikuje sa právo Slovenskej republiky. 
14.  Požiadavky na dodávateľa 

14.1  Dodávateľ spoločnosti GEVORKYAN a.s. musí mať zavedený systém manažérstva kvality podľa normy ISO 9001 a musí byť certifikovaný akreditovanou spoločnosťou.

14.2  Dodávateľ musí zvyšovať úroveň svojho  systému manažérstva kvality tak, aby sa priblížil k požiadavkám normy IATF 16 949.

14.3  Spoločnosť GEVORKYAN a.s. môže vyžiadať od dodávateľov využitie štatistických metód pri meraní stability procesov s predpísaným CPK. 

15.  Požiadavky na kvalitu a zhodu 
15.1  Dodávateľ je povinný udržiavať účinný systém manažérstva kvality a zabezpečiť, aby jeho personál si bol vedomý svojho príspevku k zhode produktu alebo služby, bezpečnosti produktu a etickému správaniu. 

15.2  Dodávateľ je povinný zaviesť vhodné opatrenia a kontroly s cieľom zabezpečiť, že spoločnosti GEVORKYAN, a.s. nebudú dodané žiadne falšované alebo podozrivé falšované diely. 

15.3  Dodávateľ udeľuje spoločnosti GEVORKYAN, a.s., jej zákazníkom a regulačným orgánom právo prístupu do príslušných priestorov všetkých prevádzok a k príslušnej dokumentácii na akejkoľvek úrovni dodávateľského reťazca, ktoré sú zapojené do plnenia objednávky.
Všeobecné obchodné podmienky (ďalej VOP) sú platné a záväzné od dňa ich zverejnenia na internetovej stránke spoločnosti www.gevorkyan.eu a je možné do nich nahliadnuť aj v sídle spoločnosti. Spoločnosť si vyhradzuje právo ich podľa vlastného uváženia rušiť, meniť, upravovať alebo nahrádzať novými s tým, že na uzatvorené zmluvy sa vzťahujú VOP platné v čase uzatvorenia zmluvy. 

